b'\n_START_ARTICLE_\nPreu\xc3\x9fische Allgemeine Zeitung\n_START_PARAGRAPH_\nPreu\xc3\x9fische Allgemeine Zeitung (l\xc3\xbchend: PAZ; saksa keeles: Preisi \xc3\x9cldine Leht, kuni 2003 Ostpreu\xc3\x9fenblatt - Ida-Preisi Leht) on saksa konservatiivne n\xc3\xa4dalaleht._NEWLINE_Lehes k\xc3\xa4sitletakse p\xc3\xb5hiliselt poliitikat, kultuuri ja majandust. Leht peab ennast Preisi valgustusaate traditsiooni kandjaks ja pooldab liberalismi, universalismi ja pluralismi ideid. II maailmas\xc3\xb5ja j\xc3\xa4rgsetel aastatel oli oluline k\xc3\xbc\xc3\xbcditatud sakslaste vaadete esindaja.  Politoloog Fabian Virchow  iseloomustab lehte paremkonservatiivsena, ajaloolane Matthias Stickler konservatiivsena, ajaloolane Wolfram Wette ning politoloog Alexander Geisler n\xc3\xa4evad lehes ja selle eelk\xc3\xa4ijates nn uusparempoolsuse (Neue Rechte) h\xc3\xa4\xc3\xa4letoru (leht ise ei v\xc3\xb5ta viimast liigitust omaks). Leht peab oma p\xc3\xb5him\xc3\xb5tteks "preisilikku korrektsust poliitilise korrektsuse asemel".'